Partiets aktuelle politiske program ''Freiheit in Verantwortung'' (''Frihed under ansvar'') blev vedtaget i [[1994]]. I programmet omtaler CDU "den kristelige opfattelse af mennesket og dets ansvar overfor Gud". CDU er tilhænger af en social markedsøkonomi inden for rammerne af en [[føderalisme|føderal]] [[retsstat]]. [[Udenrigspolitik|Udenrigspolitisk]] arbejder partiet for [[europæisk integration]] og er tilhænger af [[NATO]] samt et tæt samarbejde med [[USA]]. På det økonomiske område er partiet tilhænger af [[skat]]telettelser. [[Retspolitik|Retspolitisk]] går CDU ind for strengere [[straf]]fe, ligesom det arbejder for en strammere udlændingepolitik. Indenrigspolitisk går partiet ind for regelforenkling, mindre [[bureaukrati]] og bevaringen af kulturelle traditioner.
Filosofi Historie Foreninger Organisationer